## Odluka o osnovicama osiguranja koje se uzimaju za obračunavanje i plaćanje doprinosa i za određivanje prava iz mirovinskog i invalidskog osiguranja individualnih poljoprivrednika od 1. siječnja 1990.

### NN 13/1990 (30.3.1990.), Odluka o osnovicama osiguranja koje se uzimaju za obračunavanje i plaćanje doprinosa i za određivanje prava iz mirovinskog i invalidskog osiguranja individualnih poljoprivrednika od 1. siječnja 1990.

# SAMOUPRAVNA INTERESNA ZAJEDNICA MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE

Na temelju člana 20. Zakona o mirovinskom i invalidskom osiguranju individualnih
poljoprivrednika ("Narodne novine", br. 26/83, 49/83, 57/83,
i 47/86) i člana 37. stava 1. točke 1. i 7. Statuta Samoupravne interesne
zajednice mirovinskog i invalidskog osiguranja individualnih poljoprivrednika
Hrvatske ("Narodne novine", br. 4/84, 6/86, 29/86 i 4/89), Skupština
Samoupravne interesne zajednice mirovinskog i invalidskog osiguranja individualnih
poljoprivrednika Hrvatske, na sjednici 19. ožujka 1990. donosi

## ODLUKU

### o osnovicama osiguranja koje se uzimaju za obračunavanje i plaćanje doprinosa i za određivanje prava iz mirovinskog i invalidskog osiguranja individualnih poljoprivrednika od 1. siječnja 1990.

1. Osiguranici individualni poljoprivrednici plaćaju doprinos za mirovinsko
i invalidsko osiguranje individualnih poljoprivrednika prema osnovicama
utvrđenim ovom odlukom.

2. Osiguranici individualni poljoprivrednici koji su osigurani kao predstavnici
domaćinstva (član 11. stav 1. točka 1. Zakona), razvrstavaju se u Osnovice
osiguranja ovisno o visini katastarskog prihoda u tekućoj godini u devet
grupa, i to:

```
1.                              do      348,00 d        kat. prihoda    - 1.117,90
2. preko        348,00          do      696,00 d        kat. prihoda    - 1.431,00
3. preko        696,00          do      1043.00 d       kat. prihoda    - 1.699,20
4. preko        1043,00 do      1393,00 d       kat. prihoda    - 2.012,20
5. preko        1393,00 do      1811,00 d       kat. prihoda    - 2.280.60
6. preko        1811,00 do      2507,00 d       kat. prihoda    - 2.683,00
7. preko        2507,00 do      3482,00 d       kat. prihoda    - 3.085,40
8. preko        3482,00 do      5084,00 d       kat. prihoda    - 3.487,90
9. preko        5084,00                         kat. prihoda    - 3.935.10
```

3. Za osiguranike individualne poljoprivrednike koji se u svrhu privređivanja
samostalno bave ribolovom kao jedinim ili glavnim zanimanjem (član 11.
stav 1. točka 1. Zakona) i osiguranike individualne poljoprivrednike koji
se u svrhu privređivanja bave poljoprivrednom djelatnošću kao jedinim ili
glavnim zanimanjem a nemaju katastarski prihod (član 11. stav 1. točka
3. Zakona) utvrđuje se prosječni katastarski prihod u iznosu od 5.578,00
dinara.

Prosječni katastarski prihod iz stava 1. ove točke služi kao osnovica
za plaćanje doprinosa za mirovinsko i invalidsko osiguranje prema članu
86. stavu 1. točke 5. Zakona.

4. Za osiguranike iz točke 3. ove odluke utvrđuje se prema prosječnom
katastarskom prihodu od 5.578,00 dinara osnovica osiguranja od 3.935,10
dinara koja služi za obračunavanje i plaćanje doprinosa prema članu 86.
stavu 1. točki 1. Zakona i za određivanje prava iz mirovinskog i invalidskog
osiguranja.

5. Za osiguranike individualne poljoprivrednike koji su osigurani kao
članovi domaćinstva (član 11. stav 1. točka 4. do 6. Zakona), utvrđuje
se osnovica osiguranja od 1067,20 dinara, koja služi za obračunavanje i
plaćanje doprinosa prema članu 86. stavu 1. točki 1. Zakona i za određivanje
prava iz mirovinskog i invalidskog osiguranja.

6. Osim osnovica osiguranja utvrđenih u točki 2, 4. i 5. ove odluke
utvrđuju se još sljedeće više osnovice osiguranja:

4.471,70 dinara,

5.366,10 dinara,

6.458,50 dinara.

Najviša osnovica osiguranja u 1990 g. utvrđuje se u svoti od 11.628,30
dinara.

7. Osiguranik individualni poljoprivrednik i član domaćinstva koji je
osiguran kao individualni poljoprivrednik, može na svoj zahtjev biti razvrstan
u bilo koju višu osnovicu iz točke 2. ili 6. ove odluke, kao i u najvišu
iz točke 6. ove odluke, koja je viša od one u koju je razvrstan prema točki
2. 4. ili 5. ove odluke.

8. Razvrstavanje u višu ili najvišu osnovicu osiguranja provodi se na
temelju rješenja tajnika Skupštine Samoupravne interesne zajednice mirovinskog
i invalidskog osiguranja individualnih poljoprivrednika Hrvatske, koje
sadržava podatke o razrezu i obračunu doprinosa za mirovinsko i invalidsko
osiguranje.

Tajnik može ovlastiti direktore područnih služba Samoupravne interesne
zajednice mirovinskog i invalidskog osiguranja radnika Hrvatske, da donesu
rješenja o razvrstavanju u višu ili najvišu osnovicu osiguranja.

9. Zahtjev za izbor više ili najviše osnovice osiguranja u 199. godini
može se podnijeti do 31. prosinca 1990.

10. Osiguranicima individualnim poljoprivrednicima koji podnesu prijave
na poljoprivredno osiguranje, a svojstvo osiguranika stječu počevši od
01. siječnja 1980. lili kojim kasnijim datumom, uprave društvenih prihoda
razrezat će doprinos po stopi i osnovici osiguranja koje se primjenjuju
u 1990. godini za sva prethodna razdoblja koja se računaju u mirovinski
staž u svojstvu osiguranika individualnog poljoprivrednika.

11. Ova odluka stupa na snagu osmoga dana nakon objave u "Narodnim
novinama", a primjenjivat će se od 1. siječnja 1990.

Klasa: 141-13/90-01/720

Urbroj: 343-99-02/1-90-1

Zagreb, 19. ožujka 1990.

Predsjednik Skupštine

**Ivan Berljafa, v.r.**

Odluka, NN 13/1990-190
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)